Мэхьэнабэ гущыIэхэм къахиубытэрэ мэхьанэхэр зэпхыгъэх: зыр апэрэ мэхьан (мэхьан шъхьаI),адырэхэр ащ къытекIыгъэх – ехьщыр мэхьанэхэу щытых ыкIи апэрэ мэхьанэм епхыгъэх. Апэрэ мэхьанэр (мэхьэнэ шъхьаIэр) ехьщыр мэхьанэхэм зэратекIрэр ащ имэхьанэ текстым епхыгъэу зэрэщымытыр ары, нэмыкIэу къэпIон хъумэ, апэрэ мэхьанэр къыбгурыIоным пае текстым хэтынэу ищыкIагъэп. Ау ащ къытекIыгъэ ехьщыр мэхьанэхэр нахьыбэрэмкIэ текстымкIэ къагъэнафэх.